钦定古今图书集成/历象汇编/乾象典/第095卷 > 《路史》 > 《炎帝》
## 钦定古今图书集成/历象汇编/乾象典/第095卷 > 《路史》 > 《炎帝》

炎帝神农氏长于姜水成为姜姓。受火之瑞。王承荧
惑，故以火纪时焉，于是修火之利。

《管子》云：“神农作种五谷于淇山之阳，九州之人乃知谷食。黄帝作钻燧生火，以熟腥臊，民食之无腥。”之疾而天下化，此正言炎燧改火。事字误为“黄”，故下乃言黄帝之王，“童山竭泽”云云，可见。

《范金》“排货”以济国用，因时变。“以抑时疾。”“以炮以𬊈，
以为澧洛。”

《古史考》云：“始有燔炙，裹肉烧之曰炮。” 此燧人之世。

谓“木器液，金器腥。”圣人饮于土而食于土，于是大《埏
埴》以为器而人寿。

“陶冶之事，始于遂人” ，盖有人事则有之，若古圣人每创一事，必尽其变而后已。是故卦立则有贞悔占稽之事，室立则有宫隅门墙之制，谷艺而烹蒸杵铚之用兴，药尝而炮炙佐使之法起。槌轮为大辂之始，兜冒为轩冕之源，燔豕为柴望之滥觞，土鼓乃云门之拳石。理势之来，事有必至此。遂人出火，而陶冶燔炮之事有不待于后世也。

官长师事，悉以火纪，故称“炎”焉。

《世纪》云。“以火承木。位在南方。主夏。故谓炎帝。” 关尹告列子。神农有炎之德者。《通典》云。“有火星之瑞也。”